GRB

**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

**Općinski načelnik**

KLASA: 022-05/19-01/21

URBROJ: 2186/03-01/1-19-1

Cestica, 24.01.2019.

Na temelju članka 11. Zakona o pravu na pristup informacijama („Narodne novine“ broj 25/13 i 85/15, dalje u tekstu: Zakon) i članka 46. Statuta Općine Cestica („Službeni vjesnik Varaždinske županije“ broj 17/18) načelnik Općine Cestica, na dan 24.01.2019. godine, donosi

ZAKLJUČAK

o donošenju Plana savjetovanja s javnošću za 2019. godinu

I.

Donosi se Plan savjetovanja s javnošću za 2019. godinu (u daljnjem tekstu: Plan savjetovanja). U Planu savjetovanja istaknuti su akti za koje se prije donošenja planira provođenje savjetovanja s javnošću. Plan savjetovanja u tabelarnom prikazu sastavni je dio ovog Zaključka i predmet je objave.

II.

Zadužuju se Jedinstveni upravni odjel Općine Cestica za provođenje savjetovanja s javnošću sukladno odredbama Zakona i Statuta Općine Cestica, a na temelju Plana savjetovanja.

III.

Zadužuje se Jedinstveni upravni odjel Općine Cestica da ovaj Zaključak i Plan savjetovanja objavi na internetskim stranicama Općine Cestica.

IV.

Ovaj Zaključak stupa na snagu danom donošenja.

NAČELNIK:

Mirko Korotaj